
LIETUVOS RESPUBLIKOS KRAŠTO APSAUGOS 
MINISTRAS

ĮSAKYMAS
DĖL KRAŠTO APSAUGOS MINISTRO 2014 M. SAUSIO 27 D. ĮSAKYMO NR. V-58 „DĖL PROFESINĖS KARO TARNYBOS KARIŲ PERKĖLIMO IR PROFESINĖS KARO TARNYBOS KARININKŲ ROTACIJOS TVARKOS APRAŠO PATVIRTINIMO“ PAKEITIMO

2017 m.  rugpjūčio  2    d. Nr. V-714
Vilnius


P a k e i č i u  Profesinės karo tarnybos karių perkėlimo ir profesinės karo tarnybos karininkų rotacijos tvarkos aprašą, patvirtintą Lietuvos Respublikos krašto apsaugos ministro    2014 m. sausio 27 d. įsakymu Nr. V-58 „Dėl Profesinės karo tarnybos karių perkėlimo ir profesinės karo tarnybos karininkų rotacijos tvarkos aprašo patvirtinimo“:
1. Pakeičiu 5 punktą ir jį išdėstau taip:
„5. Šio tvarkos aprašo nuostatos dėl profesinės karo tarnybos karių atrankos į tarnybą Antrajame operatyvinių tarnybų departamente prie KAM (toliau – AOTD prie KAM), Lietuvos kariuomenės (toliau – LK) Specialiųjų operacijų pajėgose (toliau – SOP), LK Karinių jūrų pajėgų Povandeninių veiksmų komandą, LK Karo policijos karo policininko, LK Dr. Jono Basanavičiaus karo medicinos tarnybos paramediko, LK Karo prievolės ir komplektavimo tarnybos verbuotojo pareigas taikomos tiek, kiek jų nenustato atitinkami teisės aktai, reglamentuojantys karių atrankos į tarnybą AOTD prie KAM, LK SOP, LK Karinių jūrų pajėgų Povandenių veiksmų komandą, LK Karo policijos karo policininko, LK Dr. Jono Basanavičiaus karo medicinos tarnybos paramediko, LK Karo prievolės ir komplektavimo tarnybos verbuotojo pareigas tvarką.“
2. Pakeičiu 12.2 papunktį ir jį išdėstau taip:
„12.2. pareigybės, kurias užimantiems kareiviams (jūreiviams), puskarininkiams ar karininkams iki išleidimo į atsargą amžiaus komisijos posėdžio dieną yra likę mažiau kaip 6 mėnesiai;“
3. Pakeičiu 37.6 papunktį ir jį išdėstau taip:
„37.6. kareivis (jūreivis), puskarininkis ar karininkas, kuriam yra suėjęs išleidimo į atsargą amžius, tačiau profesinės karo tarnybos sutartis pratęsta vadovaujantis KASOKTĮ 45 straipsnio 6 dalimi, skiriamas tik į tas pareigas, kurioms reikalaujama jo turima karinė specialybė, suteikianti teisę pagal ministro įsakymu patvirtintą karinių specialybių sąrašą būti išleistam į atsargą sukakus 60 metų;“
4. Pakeičiu 37.10 papunktį ir jį išdėstau taip:
„37.10. kareivis (jūreivis), puskarininkis ar karininkas paprastai neskiriamas į pareigas užsienio ir tarptautinėje institucijoje, diplomatinėje atstovybėje ar atstovybėje prie tarptautinės organizacijos ir karo tarnybos joje laikotarpis nepratęsiamas, jei kareiviui (jūreiviui), puskarininkiui ar karininkui paskyrimo ar tarnybos pratęsimo laikotarpiu sueis išleidimo į atsargą amžius.“ 



Krašto apsaugos ministras				                   Raimundas Karoblis

